До 
Общински съвет 

гр. Бургас

Докладна записка

от инж. Йордан Георгиев - Председател на Постоянната комисия по спорт, деца и младежки дейности /ПКСДМД/ при Общински съвет - Бургас
             Относно: Предоставяне на финансови средства на Сдружение „Бест Спорт Нефтохимик 1962“ за дейността на детско-юношеската школа по футбол. 
Уважаеми общински съветници,
На основание чл. 64 ал.7 от Правилника за организация и дейността на Общинския съвет, неговите комисии и взаимодействието му с общинската администрация на Община Бургас, моля да бъде допуснато за разглеждане настоящата докладна записка, с оглед необходимостта от спешно подпомагане на детско-юношеската школа на ПФК „ Нефтохимик-1962“ АД.
            Настоящата докладна записка е по повод взето решение на Постоянната комисия по „Спорт, деца и младежки дейности“ при Общински съвет – Бургас за предоставяне на финансови средства на Сдружение „Бест Спорт Нефтохимик 1962“ за дейността на детско-юношеската школа по футбол. Посоченото решение е взето предвид затрудненото финансово състояние на клуба и необходимостта от осигуряване на финансиране за неотложни нужди относно продължаване на дейността му. 
            Футболът е един от спортовете в България, към който има най-голям интерес. През настоящия сезон, треньорите на клуба отбелязват значително увеличение на децата и младежите, които желаят да се занимават с футбол.           
            Същевременно се разшири обхвата на участие в първенства и турнири за различните възрастови групи, по-конкретно на елитната група. В момента в школата тренират 163 деца, а необходимите средства за нормалното функциониране на елитната група U-19 са в размер на 65 000 лв. 
            Основните средства за дейността на детско-юношеската школа са осигурени от спонсорство и частично от общинския бюджет, но са недостатъчни за осигуряване на оптимален спортно-тренировъчен  и спортно-състезателен характер. 
             За целта от Община Бургас се предоставя финансиране в размер на 10 000 лв. на сдружението, след вземане на решение на Общински съвет – Бургас, което ще даде възможност за обезпечаване на финансовата стабилност и подготовка на детско-юношеската школа на клуба. 

            Финансирането ще бъде осигурено за сметка на част от средствата по Приложение 13.4 „Субсидиране на други дейности в спорта“, т.1 „Награждаване на 10-те най-добри спортисти на гр. Бургас и техните треньори“. 
            Предвид изложените факти и обстоятелства, както и във връзка с чл.6 от Закона за физическото възпитание и спорта, налице е основание за предоставяне на финансово подпомагане на Сдружение „Бест Спорт Нефтохимик 1962“ за дейността на детско-юношеската школа по футбол.
            Във връзка с необходимостта от осигуряване на финансов ресурс в обществен интерес, моля на основание чл.60, ал.1 от Административнопроцесуалния кодекс, да бъде допуснато предварително изпълнение на настоящото решение.
Предвид изложеното и на основаниe чл.17, ал.1, т.10, чл. 21, ал. 1, т. 8 и ал. 2 от Закона за местното самоуправление и местната администрация, предлагам Общински съвет - Бургас да вземе следното:
РЕШЕНИЕ
I. Дава съгласие да бъдат предоставени финансови средства на Сдружение „Бест Спорт Нефтохимик 1962“ за дейността на детско-юношеската школа по футбол в размер на 10 000 лв. (десет хиляди лева),. 
           II. Финансовите средства по точка I ще бъдат осигурени за сметка на част от предвидените средства по т.1„Награждаване на 10-те най-добри спортисти на гр. Бургас и техните треньори“ от Приложение 13.4 „Субсидиране на други дейности в спорта“, прието с решение на Общински съвет – Бургас по т.21 от Протокол № 20/23-24.02.2021 г.
III. На основание чл. 60, ал. 1 от Административнопроцесуалния кодекс, допуска предварително изпълнение на решението.
С уважение,
…………………………..                              

/инж. Йордан Георгиев/                                       

